আজ কৌশিকী অমাবস্যা, তারাপীঠে কী অবস্থা?

ওয়েব ডেস্ক: আজ কৌশিকী অমাবস্যা। কৌশিকী অমাবস্যা উপলক্ষ্যে সকাল থেকেই ভিড় তারাপীঠে (Tarapith)। মঙ্গলারতির মধ্যে দিয়ে শুরু তারাপীঠে পুজো। মা তারার দর্শন পেতে রাজ্য তথা দেশের বিভিন্ন প্রান্ত থেকে লাখ লাখ ভক্ত এসে ভিড় জমান তারাপীঠে (Tarapith)। এবারে ৪ লক্ষ্যের বেশি ভক্ত সমাগমের আশায় আগে ভাগেই ভক্তদের নিরাপত্তা নিয়ে বৈঠক সেরেছে জেলা পুলিশ প্রশাসন। মায়ের মন্দির চত্বরে একাধিক সিসি ক্যামেরা বসানো হয়েছে।

সূত্রের খবর, মেটাল ডিটেক্টরের মধ্যে দিয়েই মন্দিরে প্রবেশ করতে হচ্ছে ভক্তদের। মন্দির চত্বর জুড়ে মোতায়েন রয়েছে ৫০০ পুলিশ আধিকারিক সহ ১৫০০ জন পুলিশকর্মী। দায়িত্বে রয়েছে ২০০০ সিভিক পুলিশও। এই বিশেষ দিনে পরিস্থিতির উপর নজরদারির জন্য অস্থায়ী ওয়াচ টাওয়ার বসানো হয়েছে।

আরও পড়ুন: ৩ মাসে ৩ বার! আজ ফের বঙ্গে আসছেন প্রধানমন্ত্রী

লক্ষ লক্ষ ভক্তের ভিড়ের মাঝে আচমকা কোনও দুর্ঘটনা নিয়ন্ত্রণে দমকল কর্মীরাও রয়েছেন। তারাপীঠ মন্দির কমিটির সভাপতি জানিয়েছেন, “এই বছর প্রায় ৪ থেকে ৫ লক্ষেরও বেশি ভক্ত তারাপীঠ মন্দিরে আসবেন। সে কথা মাথায় রেখেই সবরকম প্রস্তুতি রাখা হয়েছে।” তারাপীঠের হোটেলগুলি কম খরচে যেন ভালোমানের পরিষেবা দেয় সেই বিষয়েও সতর্ক করা হয়েছে হোটেল মালিকদের।

উল্লেখ্য, আজও লোকমুখে শোনা যায়, আজকের এই বিশেষ তিথিতেই বামাক্ষ্যাপা মা তারার দর্শন পেয়েছিলেন। পুরাণ মতে, সম্ভু নিসম্ভুদের মা কৌশিকি রূপে তাদের বধ করেছিলেন। অশুভ শক্তির বিনাস ঘটিয়ে শুভ শক্তির আগমন হয়েছিল। এদিন তাই দূরদুরান্ত থেকে মায়ের দর্শনের আশায় বহু ভক্ত ছুটে আসেন নিজেদের মনস্কামনা নিয়ে।

দেখুন অন্য খবর